Entamó güei la campaña pa les eleiciones presidenciales franceses. Viva la República. Porque nun ye namás que en Francia la xente puea votar y escoyer al so xefe d’Estáu, amás ye que hai un códigu pa que, pente la campaña, tolos candidatos tengan les mesmes oportunidaes, no que seya posible.
#000001
Ello ye, los espacios de propaganda nos medios de comunicación públicos han ser los mesmos pa caún de los dolce candidatos. Y tolos medios han facer malabares pa nun favorecer a un candidatu pente los demás. Ello ye: al menos, sobre’l papel, democracia. Lluéu de xuru que Ségolène Royal y Nicolas Sarkozy van poder pagase más espacios propagandísticos nos medios privaos y la presencia de los candidatos pequenos va ser amenorgada d’alguna manera... Pero en principio, los franceses disimulen. Equí no, equí o tienes perres y bones relaciones col empresariau potente, o vas de culu, porque nin si quier se disimula.
#000002
A mín préstame la candidatura de Bové. Si fuera francés votaría-y. Creo. Siempre me paeció un paisanu, nun sé. Los suyos tan faciendo n’esti tiempu una campaña n’internet coordinada nes webs Unis avec Bove, Votez Bové y José Bové 2007, que paez la oficial. Nelles, la xente va apurriendo los sos propios banners, cartelos y materiales de campaña que-yos peta. A ver que tal-yos va, porque eso de la propaganda ‘llibre’ ye daqué qu’equí entá nun lo vi trabayar enforma.
#000003
Quiciaves dalgunos yá la conocéis. ‘Hometown Baghdad‘ ye una videu-log, miniserie documental o como lu queráis llamar, na que un grupu de mozos de la capital iraquí graben les sos inquietudes y esmolecimientos pa cunta-yles al mundu. El proyeutu ta empobináu por la productora neoyorquina Chat the planet, qu’apurrió-yos a los protagonistes tol material al través de productores audivisuales iraquíes.
#000004
Les ganes que tienen de colar del país, la pena pola marcha d’un collaciu o los problemes d’un país enllamargáu na guerra son dellos de los asuntos que s’amuesen na retafila videos que cuelguen cada llunes.
#000005
Ta la blogosfera asturiana enfotada en siguir la cadena del ‘meme’. A nós propúnxonos Pingarates y depués VityUvieu (Fueya en Blancu) y nun díbamos ser menos. La mio tipografía (esto nun tá consensuao polos dos webrothers) ye ‘arial’ (al otru webrother presta-y más la ‘verdana’) . Una web imprescindible: (namás pa mayores de 18 años) y un blog n’otra llingua (namás pa mayores de 18 años bizarros).
#000008
The Cabinet of Dr. Caligari
#000011
Otra de les perles d’esti blog son les imáxenes. Namás-y falten unicornios esnalando pel cosmos. Anque tamién atopes semeyes como esta, na qu’apaez Villa tou gallasperu xunta Alfonso Guerra y un par de maderos que disimulen col pañuelín bermeyu de dir a Rodiezmo. Impagable. Asturies, que guapina yes. Con fabes y sidrina nun fai falta gasolina. Les muyeres y les mazanes tienen de ser asturianes. Puxa’l SOMA.
#000015